als_Latn dik_Latn tur_Latn
Rama: Mos heqja e vizave për kosovarët paradoks i madh
Kryeministri Rama thotë se mos heqja e vizave për shqiptarët e Kosovës është një paradoks i madh.
“Regjimi i sotëm i vizave e ka kthyer Kosoën në një enklavë dëshpëruese të burokracisë europiane e kemi thënë e do e themi kurdo regjimi i vizave sot në Kosovë është padrejtësi cinke ndaj Kosovës dhe kjo padrejtësi duhet të marrë fund një orë e më parë. Pasi nuk cënon dinjitetin e Kosovës por të vetë Europës. Mbajtja e Kosovës nën regjimin e vizave është turp për BE”, deklaroi Rama.
Deklarata u bë në fjalën e mbajtur në mbledhjen e përbashkët Shqipëri- Kosovë, që zhvillohet sot paradite në Pallatin e Kongreseve në Tiranë.
Më pas fjalën e ka marrë kryeministri i Kosovës, Isa Mustafa i cili ka deklaruar se kjo mbledhje është një mbështetje e madhe për thellimin e bashkëpunimit. “Bashkëpunimi është për interesat e shqiptarëve në tërësi dhe në kuadrin rajonal. Shqipëria dhe Kosova me partneritetin strategjik i japin kontribut të drejtpërdrejte paqes dhe stabilitet në rajon. Shqipëria dhe Kosova kanë treguar gatishmëri për të iu bashkuar luftës globale kundër terrorizmit”.
Mustafa ka pohuar se bashkëpunimi ekonomik do të përmirësojë kushtet e jetës, ndërsa integrimi euroatlantik sipas tij është i sigurt. “Ne duhet të plotësojmë gjitha kriteret për tu bërë pjesë e familjes evropiane. Do të jemi faktor paqe stabiliteti në rajon e më gjerë. Roli i diplomacisë do të zgjerohet më shumë. Kosova po ushtron dialogun me Serbinë që të dëshmojmë që jemi në gjendje që gjitha çështjet ti zgjidhem me bisedime”, u shpreh Mustafa.
Sipas tij agjenda evropiane parashtron shuam sfida si në planin ekonomik, politik, social, dhe shoqërisë civile.
Pas fjalës së dy kryeministrave, mbledhja ka vazhduar me prezantimin e prioriteteve të partneritetit strategjik, prezantuar nga ministrat e Jashtëm, Ditmir Bushati dhe Hashim Thaçi.
als_Latn als_Latn als_Latn als_Latn als_Latn als_Latn als_Latn als_Latn